Награда за 2014 г. за изключителна заслуга в областта на правата на човека | Център за междуетнически диалог и толерантност АМАЛИПЕ
октомври 10, 2014 април 10, 2020
Награда за 2014 г. за изключителна заслуга в областта на правата на човека
На 23 октомври във Вила Дециус в Краков за единадесети път бяха връчени годишните награди за изключителна заслуга в областта на правата на човека и приноса към насърчаване на мирното съществуване на общества, религии и култури, носещи името на Върховния комисар по правата на човека на ООН (2002 – 2003). Две са категориите, в рамките на които се определят изключително престижните годишните награди – личност и организация. Международният панел от съдии разгледа тази година 39 кандидати от целия свят.
Наградата в категорията организация беше присъдена на Център Амалипе. Организацията получи това високо международно признание за своята работа за насърчаване на интеркултурния диалог и интеграция чрез образование, за мобилизиране и насърчаване на ромската общност да продължава своето образование, да подкрепя кампанията за превенция на насилието и ранните бракове, както и приноса за изграждане на гражданска идентичност и толерантност в българското общество. Център Амалипе е първата ромска организация, както и първата организация от България, лауреат на наградата. По време на речта си за получаване на наградата, церемонията за която се проведе в рамките на международната конференция „Силата на безсилните – ревизирано” , Теодора Крумова подчерта:
“Получаването на тази награда е голяма чест, не само за нас като организация, но и за нашите общности. Това е тяхното отличие за това, че показаха, че промяната е възможна. Това е и мотивация да продължаваме напред, защото има три неща, които могат да помогнат на безвластните да станат силни:
визията, че един по-добър и мирен свят съществува
и вярата, че ти можеш да бъдеш промяната, която ще доведе то този по-добър и мирен свят”
В категорията „личност” наградата беше присъдена на Лайля Юнус, борец за човешки права от Азербайджан. На 28 април тази година тя беше арестувана задно със съпруга си Ариф Юнус, заради борбата си за демократично общество в Азербайджан. Арестуването й беше осъдено от правителството на САЩ и международни правозащитни организации. Въпреки това тя все още се намира в затвора без достъп до основни медицински услуги и без възможност да контактува със семейството си.
Наградата на името на Серджо Виейра де Мелло, Върховен комисар по човешките права на ООН е създадена по инициатива на организацията Вила Дециус през 2003. Целта й е да отличава личности и организации с изключителен принос към защита правата на човека, демокрацията и толерантността. Наградата се връчва на личност и на неправителствена организация, която може да бъде от различна част на света от борд от съдии, съставен от представител на Президента на Република Полша, Върховния комисар за бежанците на ООН, Посланикът на Федеративна република Бразилия в Полша; Посланикът на Кралство Швеция в Полша, Министерство на външните работи на Полша, Института за национална памет, Полският комисар за защита на човешките права, посолства и други международни организации в сферата на защита правата на човека.
Лауреатите получават диплом и статуетка на Серджо Виейра де Мелло, създадена от известния полски скулптор Андржей Ренес. Наградата има и финансово измерение.
Център Амалипе реши да използва наградата за да подкрепи студенти, които не успяват да покрият таксата си за образование и в същото време активно работят за насърчава на ромската интеграция, интеркултурния диалог и толерантността.
Серджо Виейра де Мело е роден в Рио де Жанейро през 1948 г., изучавал философия и Sergio хуманитарни науки в университета „Пантеон Сорбон”, в Париж. Все още като студент, той започва да сътрудничи на Обединените Нации, за да навлезе изцяло в дейностите в седалището на Главния комисар на ООН за бежанците в Женева. Той участва в многобройни хуманитарни и умиротворителни акции включително в Бангладеш, Судан, Кипър, Мозамбик и Перу. През 1981 г. той става Старши политически съветник на умиротворителните сили на ООН в Либия. В периода 1983-91г., той е председател на кабинета на Главния комисар, ръководител на Регионалното бюро на Азия и Океания, и ръководител на Секция Международни отношения. През годините 1991-96 той участва като специален пратеник на Главния комисар на ООН по бежанците в Камбоджа. През 1996 е номиниран за асистент на Главния комисар по бежанците към ООН и през 1998 поема неговия пост в Ню Йорк като Главен заместник секретар по хуманитарните дейности. Тогава участва като специален пратеник на ООН в Косово и през годините 1999-2002 е Главен представител на УНКТАД в Източен Тимор. На 12ти септември 2002 г. той е номиниран за поста Върховен комисар по правата на човека. През май 2003 участвайки като специален пратеник на генералния секретар на ООН, отива на мисия в Ирак. Загива от бомбен атентат на седалището на ООН в Багдад на 19ти август 2003 г.
Началото на отбелязването на Международния ден на хуманитарните дейности е поставено през 2008 г. от Общото събрание на ООН, което избира датата 19 август в памет на двадесет и двамата хуманитарни работници на ООН, сред които и Серджо Виейра де Мело, които загиват при бомбената експлозия в седалището на ООН в Багдад, Ирак на 19 август 2003 г.